**Referat fra møte i LAMU ved Institutt for informatikk**
**Torsdag 16.mars kl 10.150 Adm.møterommet, Styrerommet**

Til stedet med stemmerett:
Fra arbeidstaker:
Øystein Christiansen (ledende verneombud)
Kristin Bråthen (representant teknisk-administrativt ansatte)
Victoria Stray (representant vitenskapelige ansatte)

Fra arbeidsgiver:
Mari Helén Varøy (HMS-koordinator)
Cecilie M. Sundet (Kontorsjef)
Ellen Munthe-Kaas (Instituttleder)

Studentrepresentant: Tor-Derek Jan Berstad

Observatører tilstede:
Verneombud lab-ansatte: Yngve Hafting
Vara-verneombud midlertidig vitenskapelig ansatte: Rune Rosseland
Beredskapskoordinator: Olav S. Kyrvestad
Tilstede med fra EA: Jan Hovde

**Referat fra møte med EA Teknisk-Gaustad i forkant av LAMU møtet.:**
Det skal avholdes et eget møte mellom aktuelle parter på IFI og EA om avfallshåndtering på laboratoriene, kontorsjef har ansvar for å kalle inn til dette møte.

* Rom 7270: Flueproblemene i 7. etg: Det er ikke noe lett løsning på problemene med at fluer fester seg til vinduene. Dette er et problem spesielt om høsten, det skal støvsuges oftere dette er den eneste løsningen så lenge det er behov for å ha vinduene åpne.
* Rom 7270 innestengt luft: Det er et spjeld som kan åpnes mer dersom aktiviteten på rommet skal være på samme nivå som i dag. EA skal derfor åpne dette og det blir bli en forbedring i luftkvaliteten på rommet.
* Rom 7166, dette rommet har dårlig avtrekk. EA skal se om det er noe å gjøre med dette, men trolig så er det ikke det. Viktig at man ikke skrur på termostaten i rommet hele tiden da det tar tid før innstillingene får effekt. Det samme gjelder på andre rom, det tar inntil 30 minutter før man merker effekten når man har endret på innstilligene på termostaten. Alle i 7. etg bør spesielt får beskjed om dette. HMS-koordinator følger opp dette med 7. etg
* Savner tilbakemeldinger fra Expand systemet til EA. EA informerte om at når man melder inn saker via innmeldingssystemet til EA så er det viktig at man krysser av for at man vil følge opp saken. Da får man se hva som er gjort og når det er gjort og hva som er status på saken. Noen ganger sendes saken videre andre steder etc. Når man krysser av for at man vil være anonym så kan man ikke følge opp saken videre. Det er spesielt studentene som har meldt inn utfordringen med manglende tilbakemelding.
* Problemer med dekket på utsiden av OJD. Når det regner eller er vått vær ute så blir det veldig glatt på dekket på utsiden av 1. etg og inngangen mot t-banen nord i bygget. Det har vært flere fall, før sommeren så skal det settes inn en anti-skli løsning ved inngangen mot nord. Dette skal bli en permanent løsning. Det skal også vurderes om det skal settes i gang noen umiddelbare tiltak f.eks matter o.l

**17/1 – V Referat fra møte 15.desember 2016.**

* Saksdokument: Referatet.

**Vedtak: Godkjent.**

**17/2 – V Valg av leder for LAMU 2017 .**

Det er arbeidsgiver som skal ha leder for LAMU i 2017.

**Vedtak: Ellen Munthe-Kaas valgt til leder for LAMU 2017.**

**17/3 – D - Innkjøp av ny laserkutter**

Det er ønske om å kjøpe ny laserkutter på rom 3102. Denne saken henger sammen med tre andre pågående prosesser. Bedriftshelsetjenesten holder på å utarbeide en kjemisk arbeidsmiljøundersøkelse hvor utslipp fra laserkutter blir sett på. Laserkutteren som er planlagt å kjøpe inn er større enn den som er i rommet i dag og det er uaktuelt å sette denne i drift uten at ventilasjonsforholdene i rommet er utbedret. Det er også kommet en rapport fra Hjellnes Consult som har sett på behovene for avtrekk i flere rom i OJD. LAMU kommer tilbake til denne rapporten i senere møter. Rommet har også status som kontor og dette må eventuelt endre om det skal komme avtrekk i rommet. LAMU skal følge opp saken videre, men det er ikke aktuelt å sette i drift dette laserkutteren. Kontorsjefen informerer Sonen om at status.

**Vedtak:** **Det fattes ikke vedtak i diskusjonssaker.**

**17/4 – O Avviksmeldinger**HMS-koordinator orienterte om innmeldte avviksmeldinger og HMS-avvik og oppfølgingen av disse. Alle sakene er fulgt opp. Siden sist møte i LAMU er det kommet inn 5 avviksmeldinger i CIM systemet. Fleste av disse dreier seg om bygningsforhold. To av disse er om samme sak.

 **Eventuelt**

* MN-fakultetet holder på med å utarbeide rutiner for hjertestartere på fakultetet. Det skal bli felles rutiner for MN. UiO ønsker ikke felles rutiner. LAMU blir oppdatert når prosessen er kommet lenger.
* ARK-undersøkelsen: Det skal gjennomføres en ny arbeidsmiljøundersøkelse høsten 2017. Undersøkelsen er blitt forbedret siden høsten 2014 når den ble gjennomført på MN sist. LAMU vil bli orientert når prosessen har kommet i gang.
* Kjemisk arbeidsmiljøundersøkelse: BHT har ikke planer om å gjøre fysiske målinger, men basere seg på forskning og aktuelle rapporter. Det er ønskelig å fysiske målinger på IFI, HMS-koordinator følger opp dette videre med BHT eventuelt avdeling for HMSB.
* Sykkelburet og skapene i kjelleren: Dette må tømmes før sommeren for å få fjernet sykler som ikke er i bruk og sikre at skapene tømmes hver dag. Kontorsjef og HMS-koordinator følger opp dette over påske. SINTEF, USIT og Norsk regnesentral som også bruker lokalene må involveres.

11.04.17

Mari Helén Varøy
HMS-koordinator